Document ID: 32012R1017

VYKONÁVACIE NARIADENIE RADY (EÚ) č. 1017/2012
zo 6. novembra 2012,
ktorým sa vykonáva článok 8a ods. 1 nariadenia (ES) č. 765/2006 o reštriktívnych opatreniach voči Bielorusku
RADA EURÓPSKEJ ÚNIE,
so zreteľom na Zmluvu o fungovaní Európskej únie,
so zreteľom na nariadenie Rady (ES) č. 765/2006 18. mája 2006 o reštriktívnych opatreniach proti prezidentovi Lukašenkovi a niektorým predstaviteľom Bieloruska (1), a najmä na jeho článok 8a ods. 1,
keďže:
(1)
Rada 18. mája 2006 prijala nariadenie (ES) č. 765/2006 o reštriktívnych opatreniach voči Bielorusku.
(2)
Na základe preskúmania rozhodnutia Rady 2010/639/SZBP z 25. októbra 2010 o reštriktívnych opatreniach voči Bielorusku (2) Rada rozhodla, že by sa reštriktívne opatrenia mali predĺžiť do 31. októbra 2013 a že by sa mali aktualizovať informácie týkajúce sa osôb a subjektov zaradených na zoznam.
(3)
V záujme prehľadnosti sa opatrenia uložené rozhodnutím 2010/639/SZBP začlenili do rozhodnutia Rady 2012/642/SZBP z 15. októbra 2012 o reštriktívnych opatreniach voči Bielorusku (3), ktorým sa nahrádza rozhodnutie 2010/639/SZBP. Rozhodnutím 2012/642/SZBP sa tiež zlúčili zoznamy osôb a subjektov, na ktoré sa vzťahujú reštriktívne opatrenia, do jedinej prílohy.
(4)
Zoznamy fyzických alebo právnických osôb, subjektov a orgánov, na ktoré sa vzťahujú reštriktívne opatrenia uvedené v prílohách I, IA a IB k nariadeniu (ES) č. 765/2006 sa zlúčili do jedinej prílohy I. Informácie týkajúce sa fyzických alebo právnických osôb, subjektov a orgánov zaradených na zoznam by sa mali aktualizovať.
(5)
Príloha I k nariadeniu (ES) č. 765/2006 by sa preto mala zodpovedajúcim spôsobom zmeniť a doplniť,
PRIJALA TOTO NARIADENIE:
Článok 1
Znenie príloh I, IA a IB k nariadeniu (ES) č. 765/2006 sa nahrádza znením prílohy k tomuto nariadeniu.
Článok 2
Toto nariadenie nadobúda účinnosť dňom jeho uverejnenia v Úradnom vestníku Európskej únie.
Toto nariadenie je záväzné v celom rozsahu a priamo uplatniteľné vo všetkých členských štátoch.
V Bruseli 6. novembra 2012

Labels: 18
5